ETA:n sekakomitean päätös N:o 50/2000, tehty 28 päivänä kesäkuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 237 , 21/09/2000 s. 0062 - 0063



ETA:n sekakomitean päätös N:o 50/2000, tehty 28 päivänä kesäkuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 4 päivänä helmikuuta 2000 tehdyllä ETA:n sekakomitean päätöksellä N:o 1/2000(1). (2) Moottoriajoneuvojen tehoa koskevan jäsenvaltioiden lainsäädännön lähentämisestä annetun neuvoston direktiivin 80/1269/ETY mukauttamisesta tekniikan kehitykseen 15 päivänä joulukuuta 1999 annettu komission direktiivi 1999/99/EY(2) olisi otettava osaksi sopimusta. (3) Moottoriajoneuvojen hiilidioksidipäästöistä ja polttoaineen kulutuksesta annetun neuvoston direktiivin 80/1268/ETY mukauttamisesta tekniikan kehitykseen 15 päivänä joulukuuta 1999 annettu komission direktiivi 1999/100/EY(3) olisi otettava osaksi sopimusta. (4) Moottoriajoneuvojen sallittua melutasoa ja pakojärjestelmää koskevan neuvoston direktiivin 70/157/ETY mukauttamisesta tekniikan kehitykseen 15 päivänä joulukuuta 1999 annettu komission direktiivi 1999/101/EY(4) olisi otettava osaksi sopimusta. (5) Moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY mukauttamisesta tekniikan kehitykseen 15 päivänä joulukuuta 1999 annettu komission direktiivi 1999/102/EY(5) olisi otettava osaksi sopimusta. (6) Moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä annettuun neuvoston direktiiviin 70/157/EY(6) tehtyjä mukautuksia olisi tarpeen tarkistaa Itävallan, Suomen ja Ruotsin Euroopan unioniin liittymisen johdosta, ON PÄÄTTÄNYT SEURAAVAA: 1 artikla Muutetaan sopimuksen liitteessä II olevan I luvun 2 kohta (neuvoston direktiivi 70/157/ETY) seuraavasti: 1) Lisätään uusi luetelmakohta seuraavasti: "- 399 L 0101: Komission direktiivi 1999/101/EY, annettu 15 päivänä joulukuuta 1999 (EYVL L 334, 28.12.1999, s. 41)." 2) Poistetaan a ja b mukautuksesta Itävaltaa, Ruotsia ja Suomea koskevat maininnat. 2 artikla Lisätään sopimuksen liitteessä II olevan I luvun 3 kohtaan (neuvoston direktiivi 70/220/ETY) luetelmakohta seuraavasti: "- 399 L 0102: Komission direktiivi 1999/102/EY, annettu 15 päivänä joulukuuta 1999 (EYVL L 334, 28.12.1999, s. 43)." 3 artikla Lisätään sopimuksen liitteessä II olevan I luvun 42 kohtaan (neuvoston direktiivi 80/1268/ETY) luetelmakohta seuraavasti: "- 399 L 0100: Komission direktiivi 1999/100/EY, annettu 15 päivänä joulukuuta 1999 (EYVL L 334, 28.12.1999, s. 36)." 4 artikla Lisätään sopimuksen liitteessä II olevan I luvun 43 kohtaan (neuvoston direktiivi 80/1269/ETY) luetelmakohta seuraavasti: "- 399 L 0099: Komission direktiivi 1999/99/EY, annettu 15 päivänä joulukuuta 1999 (EYVL L 334, 28.12.1999, s. 32)." 5 artikla Direktiivien 1999/99/EY, 1999/100/EY, 1999/101/EY, 1999/102/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 6 artikla Tämä päätös tulee voimaan 29 päivänä kesäkuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(7). 7 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä kesäkuuta 2000. ETA:n sekakomitean puolesta F. Barbaso Puheenjohtaja (1) Ei vielä julkaistu virallisessa lehdessä. (2) EYVL L 334, 28.12.1999, s. 32. (3) EYVL L 334, 28.12.1999, s. 36. (4) EYVL L 334, 28.12.1999, s. 41. (5) EYVL L 334, 28.12.1999, s. 43. (6) EYVL L 42, 23.2.1970, s. 16. (7) Ei ilmoitusta valtiosäännön asettamista velvoituksista.